***Tisztelt Intézményvezető és Felkészítő Tanár!***

Tájékoztatjuk, hogy az I. Országos Tornyai János Festészetversenyre több mint 300 pályamunka érkezett be. Nehéz és kiemelten felelősségteljes munka volt a 3 fős versenybizottság számára a döntőbe juttatható tanulók kiválasztása.

***A zsűri döntése alapján intézményükből az alábbi tanulók jutottak be az országos döntőbe.***

…………………………..

**TÁJÉKOZTATÓ A VERSENY DÖNTŐJÉRŐL:**

**A verseny időpontja: 2019. május 11.**

**A verseny helyszíne:** Péczely Attila Alapfokú Művészeti Iskola - 6800 Hódmezővásárhely, Mária Valéria utca 4 - 6.

**A VERSENY PROGRAMJA:**

**Regisztráció:** **8. 30 – 10.30**

(Péczely Attila Alapfokú Művészeti Iskola - 6800 Hódmezővásárhely, Mária Valéria utca 4 - 6. – 1-es terem)

**Megnyitó: 11.00**

(Bessenyei Ferenc Művelődési Központ – Színházterem - 6800 Hódmezővásárhely, Dr. Rapcsák András út 7.)

**Ebéd** - akik igényelték: **11.30 – 12.45**

(Fekete Sas Rendezvényház – 6800 Hódmezővásárhely, Kossuth tér 3.)

**Verseny kezdete:** **13.00**

(Péczely Attila Alapfokú Művészeti Iskola - 6800 Hódmezővásárhely, Mária Valéria utca 4 - 6. – beosztás szerinti teremben)

A verseny ideje alatt a felkészítő pedagógusoknak **tárlatvezetés**

(Helyszín: a Tornyai János Múzeumban - 6800 Hódmezővásárhely, Dr. Rapcsák András út 16.)

**Eredményhirdetés ideje:** **2019. május 11. 17 órai kezdettel.**

(Tornyai János Múzeum - 6800 Hódmezővásárhely, Dr. Rapcsák András út 16.)

**EMLÉKEZTETŐÜL MEGKÜLDJÜK A VERSENYFELHÍVÁS DÖNTŐRE VONATKOZÓ FELTÉTELEIT:**

*A döntő feladata:* egy kötelező feladatot kell megoldani, az elődöntőben használt technikákkal.

Minden korcsoportnak versillusztráció. A verseny mottójával összefüggő 3 verset kapnak a tanulók, amiből 1-et választhatnak. A versek témája kapcsolódik a címben található „Szülőföldem” kifejezéshez. A tanulók szabadon gondolkodhatnak, és természetesen akár az elvonatkoztatás útját is választhatják.

*A feladat megoldására adott idő összesen:*

I – II. Korcsoportoknál: 2 óra

III – IV. Korcsoportoknál: 3 óra

*Technika:* az elődöntőben használt festészeti (kizárólag: tempera, akvarell, akril) technikákkal.

A feladat papírmérete: A/3.

A feladat elkészítéséhez szükséges anyagokat és eszközöket (a rajztáblát is) a versenyzők hozzák magukkal.

**A tűz- és balesetvédelmi szempontok miatt a tanulók csak vizes bázisú, szagtalan anyagokkal dolgozhatnak!**

*Értékelés a döntőn:* A versenybizottság elnöke és tagjai egymástól függetlenül, egyénileg értékelik a versenyzők teljesítményét. A versenybizottság elnöke és a tagjai külön – külön legfeljebb 10 - 10 pontot adhatnak a feladatra. A versenyzők végső pontszáma a versenybizottsági tagok által adott pontok összege, ami legfeljebb 30 pont.

*Az értékelés szempontjai:* A festészeti eszközök megfelelő technikai alkalmazása, az egyéni kifejezőerő érvényesülésével, a korcsoportok szerint az eszköz- és anyaghasználat, valamint a témával összhangban az átgondolt kreatív kompozíció, színhasználat, térképzés, forma- és téralakítás.

*A verseny helyezései, díjai:* A versenybizottság minden korcsoportban I., II., III. helyezést és különdíjat adhat ki. A versenybizottság a helyezéseket, díjakat megoszthatja több versenyző között.

Eredményhirdetés ideje: 2019. május 11. 17 órai kezdettel.

Az elődöntőbe beküldött és a döntőn készített alkotásokat a rendező intézmény postai úton nem küldi vissza a nevező iskoláknak.

A tanulói alkotások az archiválást követően a döntő napján, az eredményhirdetés után, de legkésőbb május 31-éig, időpont egyeztetéssel elvihetők.

*A versenyzők és kísérő tanáraik utazásáról és részvételének egyéb költségeiről (étkezés, szállás, ha szükséges) a nevező intézmény gondoskodik.*

***A versenyen nevezési és regisztrációs díj nincs!***

További tájékoztatás a rendező intézménytől a peczely@peczelyvasarhely.hu e-mail címen, vagy a 06-62/222-910 telefonszámon, valamint Radicsné Nagy Andrea főszervező 06-30/485-3583-as telefonszámán kérhető.

A döntőbe jutó tanulóknak az új adatvédelmi törvény értelmében a döntőn való részvételhez a régi jeligét megtartva új jelentkezési lapot kell megküldeni, melyet csatoltunk.

**Igény esetén ebéd 1.200 Ft-os áron igényelhető.**

**Az igényt a nevezési lapon kérjük jelezni április 9-ig!**

**Az országos döntő nevezési határideje: 2019. *április 9.***

Hódmezővásárhely, 2019. március 22.

 Ph. Vágó János

 igazgató